CELEX: 32013D0340
Language: ro
Date: 2013-06-27 00:00:00
Title: 2013/340/UE: Decizia de punere în aplicare a Comisiei din 27 iunie 2013 de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Croația [notificat cu numărul C(2013) 3932]  Text cu relevanță pentru SEE

29.6.2013   
            
            
               RO
            
            
               Jurnalul Oficial al Uniunii Europene
            
            
               L 179/96
            
         DECIZIA DE PUNERE ÎN APLICARE A COMISIEI
   din 27 iunie 2013
   de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Croația
   [notificat cu numărul C(2013) 3932]
   (Text cu relevanță pentru SEE)
   (2013/340/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia 2008/855/CE a Comisiei din 3 noiembrie 2008 privind măsurile zoosanitare de combatere a pestei porcine clasice în anumite state membre (3) stabilește anumite măsuri de combatere a pestei porcine clasice în statele membre sau în regiunile acestora menționate în anexa la decizia respectivă. În statele membre sau în zone ale acestora sunt înregistrate diferite situații epidemiologice referitoare la pesta porcină clasică. Anexa la Decizia 2008/855/CE cuprinde trei părți, în care sunt enumerate zonele din statele membre în care se aplică diferite măsuri în funcție de situația epidemiologică.
            
         
               (2)
            
            
               În temeiul Deciziei 2008/855/CE, statele membre trebuie să se asigure că porcii vii sunt expediați de pe teritoriile lor către alte state membre doar în cazul în care porcii provin din zone situate în afara celor prevăzute în anexa la decizia respectivă.
            
         
               (3)
            
            
               Partea I din anexa la Decizia 2008/855/CE prevede lista statelor membre și a zonelor din acestea în care situația epidemiologică privind pesta porcină clasică este cea mai favorabilă. În consecință, Decizia 2008/855/CE stabilește că expedierea porcilor vii proveniți din crescătoriile situate în interiorul unei zone incluse în partea I a anexei respective către exploatații sau abatoare situate într-o zonă prevăzută în partea respectivă a anexei și aparținând unui alt stat membru poate fi autorizată de către statele membre expeditoare cu condiția respectării anumitor condiții. În plus, carnea proaspătă de porc din crescătoriile situate în zonele respective, precum și preparatele și produsele din carne care sunt alcătuite din sau conțin carne de la acei porci pot fi expediate către alte state membre.
            
         
               (4)
            
            
               Un focar de pestă porcină clasică la porcii domestici a fost detectat pentru ultima dată în Croația în 2008. Cu toate acestea, au fost detectate, de asemenea, cazuri seropozitive la mistreți în sezonul de vânătoare 2012-2013. Croația a aplicat măsuri corespunzătoare pentru combaterea pestei porcine clasice, în conformitate cu măsurile prevăzute de Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (4), iar un program de eradicare a bolii este în vigoare, în prezent.
            
         
               (5)
            
            
               Croația ar trebui să adere la Uniune la data de 1 iulie 2013. Dată fiind situația epidemiologică pentru pesta porcină clasică în țara respectivă, este adecvat să se stabilească măsuri de combatere a pestei porcine clasice pe teritoriul său în scopul de a preveni propagarea bolii respective în alte zone ale Uniunii. Pe baza informațiilor oferite de către autoritatea competentă din Croația, este necesar să se includă în partea I a anexei la Decizia 2008/855/CE teritoriul județelor Karlovac, Sisak-Moslavina, Slavonski Brod-Posavina și Vukovar-Srijem.
            
         
               (6)
            
            
               Prin urmare, Decizia 2008/855/CE ar trebui modificată în consecință.
            
         
               (7)
            
            
               Prezenta decizie ar trebui să se aplice de la data aderării Republicii Croația la Uniunea Europeană.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În partea I din anexa la Decizia 2008/855/CE se adaugă următorul text:
   
      „Croația
      
      Teritoriul județelor Karlovac, Sisak-Moslavina, Slavonski Brod-Posavina și Vukovar-Srijem”.
   
   Articolul 2
   Prezenta decizie se aplică de la data intrării în vigoare a Tratatului de aderare a Croației.
   Articolul 3
   Prezenta decizie se adresează statelor membre.
   
      Adoptată la Bruxelles, 27 iunie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 302, 13.11.2008, p. 19.
   
      (4)  JO L 316, 1.12.2001, p. 5.